b'\n_START_ARTICLE_\nVdovstvo Karoline \xc5\xbda\xc5\xa1ler\n_START_SECTION_\nVsebina\n_START_PARAGRAPH_\nZgodba se pri\xc4\x8dne na Sladkem Vrhu v ruralno industrijskem okolju, kjer se poro\xc4\x8dena Karolina \xc5\xbda\xc5\xa1ler spusti v eroti\xc4\x8dno razmerje z mladeni\xc4\x8dem Lojzom, kar opazijo va\xc5\xa1\xc4\x8dani in Karolino ozna\xc4\x8dijo za lahko\xc5\xbeivko, \xc5\xbda\xc5\xa1lerja pa za nesposobne\xc5\xbea._NEWLINE_Na gasilski veselici jo \xc5\xa1e poro\xc4\x8deni kmet Korl prisili v odnos, kar razmere poslab\xc5\xa1a so te mere, da se \xc5\xa1e isti ve\xc4\x8der \xc5\xbda\xc5\xa1ler odlo\xc4\x8di za "polet na Mars" in se utopi v bli\xc5\xbenji reki. Njegovega trupla ne najdejo. Za Karolino razmere v tem majhnem okolju postanejo nevzdr\xc5\xbene. \xc4\x8cedalje bolj se zapleta s Korlom, kar dose\xc5\xbee vrhunec, ko ho\xc4\x8de Korl za\xc5\xbegati kmetijo, pri tem pa ga o\xc4\x8de ubije v samoobrambi. Polo\xc5\xbeaj Karoline se s tem \xc5\xa1e poslab\xc5\xa1a, saj jo krivijo za Korlovo smrt._NEWLINE_Sla in \xc5\xbeelja po \xc4\x8dlove\xc5\xa1ki toplini in doma\xc4\x8dnosti Karolino vodita od mo\xc5\xa1kega k mo\xc5\xa1kemu, a jo vsi ljubimci slej ko prej pustijo samo in nemo\xc4\x8dno. Karolina pozneje spozna Tenorja, novega delavca v tovarni in se tudi z njim spusti v razmerje. Kmalu jo tudi Tenor zapusti, na kar dokon\xc4\x8dno ostane sama. Osamljena, javno osramo\xc4\x8dena in zapita se odlo\xc4\x8di, da se re\xc5\xa1i vseh muk, in se v vremenoslovski ko\xc4\x8di razstreli z raketami proti to\xc4\x8di. Film se kon\xc4\x8da z njenim pokopom.\n_START_SECTION_\nBalada o Karolini \xc5\xbda\xc5\xa1ler\n_START_PARAGRAPH_\nTone Partlji\xc4\x8d je svoj scenarij za film Vdovstvo Karoline \xc5\xbda\xc5\xa1ler leta 2014 znatno predelal za gledali\xc5\xa1ko predstavo. Pod naslovom Balada o Karolini \xc5\xbda\xc5\xa1ler in v re\xc5\xbeiji Du\xc5\xa1ana Mlakarja so jo v sezoni 2014/2015 na oder postavili v \xc5\xa0entjakobskem gledali\xc5\xa1\xc4\x8du v Ljubljani. Krstna uprizoritev je bila 23. januarja 2015.'